994 SAL-werkers gaan deur herstrukturering geraak word | Netwerk24
994 SAL-werkers gaan deur herstrukturering geraak word
Deur Bonolo Selebano 12 November 2019 17:30
Deon Fredericks, waarnemende finansiële hoof van die SAL, sê 994 werkers sal deur die herstrukturingsproses geraak word. Foto: Bonolo Selebano
Die Suid-Afrikaanse Lugdiens (SAL) gaan van sy personeel aflê.
Die SAL het Dinsdag bevestig art. 189-kennisgewings is aan sy personeel gegee. Kragtens dié kennisgewing kan 'n werkgewer van sy personeel aflê weens operasionele behoeftes.
Deon Fredericks, waarnemende finansiële hoof, het Dinsdag in Kempton Park gesê die afleggings is nodig om finansiële stabiliteit te verseker.
Fredericks sê die SAL het Maandag 'n aansoek by die Kommissie vir Versoening, Bemiddeling en Arbitrasie ingedien om 'n senior kommissaris aan te stel om as fasiliteerder op te tree.
Fredericks sê dat die SAL se herstruktureringsproses 994 mense kan raak, maar dat dit die SAL R700 miljoen kan bespaar.